**RESYME` OG SPØRSMÅL FRA SØNDAGENS TALE, DATERT 13.10.2019, VED PASTOR JOHN DAVID VIKSTØL**

**TEMA: VOKSENDE TRO**

Tekstene er hentet fra;

ROM. 10.17

1.MOS.15.1-6

ROM.4.18 ( les gjerne hele kapitlet for sammenhengens skyld)

Bibelen sier at det ordet som kommer fra Jesus selv er levende. Når **troens ord** blir forkynt, skapes det tro hos den som hører. Abrahams historie forteller at Guds ord skapte tro i Abrahams hjerte.

Hverdagene innhenter oss alle. Vi kan oppleve vanskeligheter og falle i mange grøfter som lett kan få oss til å gi opp. Derfor er det viktig å komme sammen, for troen blir styrket når vi deler vitnesbyrdet. Troen vår tåler at vi er sanne og ærlige om livet. Han har lovet å være med og vil aldri forlate oss. Så la oss ta vare på troen, samtidig som vi er ærlige og sanne. Å være sammen med Jesus, det styrker vår tro. Det vil føre oss hjem.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.